
VI. Проект на Договор за възлагане на обществена поръчка

ДОГОВОР 

ЗА ВЪЗЛАГАНЕ НА ОБЩЕСТВЕНА ПОРЪЧКА
Днес …………......2018 год., в гр. Крумовград между:
1. ОБЩИНА КРУМОВГРАД, с административен адрес на управление в гр. Крумовград, пл. „България” № 5, с ЕИК 000235913, представлявана от Себихан Керим Мехмед - Кмет на Община Крумовград, и Нури Сабри Нури – началник на отдел „ФС“ и главен счетоводител, наричана по-долу ВЪЗЛОЖИТЕЛ от една страна,
и

2. ............................,  …………, със седалище ......................, ЕИК/Булстат ........................, представлявано от ....................................... - ........... с ЕГН..........................., наричан по-нататък в договора „ИЗПЪЛНИТЕЛ”, от друга страна,
на основание на проведена процедура и решение на Възложителя №………/…………..2018 г. за избор на изпълнител, се сключи настоящия договор за възлагане на обществена поръчка с предмет: „Доставка и монтаж на оборудване за обект: „Оборудване, обзавеждане и подобряване на прилежащите пространства на двете сгради на детска градина „Митко Палаузов” в УПИ VI - 936 и УПИ VII - 940, кв. 8 по плана на гр. Крумовград”“
I. ПРЕДМЕТ НА ДОГОВОРА
Чл. 1. Възложителят възлага, а Изпълнителят приема да предостави срещу възнаграждение и при условията на този договор, доставка и монтаж на оборудване за обект „Оборудване, обзавеждане и подобряване на прилежащите пространства на двете сгради на детска градина „Митко Палаузов” в УПИ VI - 936 и УПИ VII - 940, кв. 8 по плана на гр. Крумовград”“, наричани за краткост „Доставките“.
(1.1) Изпълнителят се задължава да извърши доставки в съответствие с Техническото предложение и Ценовото предложение на Изпълнителя, съставляващи съответно Приложения № 1, 2 към този Договор („Приложенията“) и представляващи неразделна част от него.

(1.2) Доставките се извършват след получаване на възлагателно писмо, изпратено от страна на Възложителя. Възложителят е задължен да приеме и заплати само количествата и видовете, които е заявил и които са доставени при условията на настоящия Договор. 
II. ЦЕНИ И НАЧИН НА ПЛАЩАНЕ
Чл. 2. Общата стойност на доставките, предмет на договора е в размер на .................... лева без ДДС и ..................лева с ДДС.

(2.1) Доставените стоки се заплащат по единични цена за всеки продукт с включен ДДС, в зависимост от доставените количества, съгласно Техническата спецификация на Възложителя, Техническото и Ценово предложение на Изпълнителя – Приложения № 1 и 2 към настоящия договор. Цената, която Възложителят се задължава да заплаща на Изпълнителя за извършените доставки на стоките, е крайната доставна цена с ДДС и включва всички разходи за доставка и монтажа на стоките на Изпълнителя, включително, но не само – стойността на стоките, транспортни разходи, застраховки, данъци, такси, и други. Посочените в настоящия договор единични и общи цени остават непроменени за срока на действието му.
(2.2) Заплащеното на стоките ще се извършва както следва:
2.2.1. Авансово плащане в размер до 50% (петдесет процента) от стойността на сключения договор, платимо в срок до 30 (тридесет) дни при едновременното наличие на следните предпоставки:
- получено от Изпълнителя писмо от Възложителя за възлагане и стартиране на дейностите по договора;

- получено авансово плащане по Договор за безвъзмездна финансова помощ № 09/07/2/0/00181/12.12.2018 г., сключен между ДФЗ – РА и Възложителя;

- издадена фактура от Изпълнителя.
2.2.2. Окончателно плащане – в размер на разликата между действително извършените и приети доставки и платения аванс, в срок до 30 (тридесет) дни след представяне на приети протоколи за извършена доставка и приет монтаж от страна на Възложителя и издаването на фактура от Изпълнителя на Възложителя.
Чл. 3. Заплащането на всяка доставка е след извършване на доставката на заявените стоки, на база на приемо- предавателен протокол, удостоверяващ приемането на стоката и извършен монтаж, подписан от оправомощени представители на страните и съдържащ видовете, количеството,  тяхната единична и обща цена, както и представени оригинална фактура, съдържаща данни за доставката и всички необходими законови реквизити, и гаранционна карта, указания за използване и сертификати. При изготвяне на разходо оправдателни документи, Изпълнителят задължително вписва текста: „Разходът е по договор за предоставяне на безвъзмездна финансова помощ № 09/07/2/0/00181 от 12.12.2017 г. по Програма за развитие на селските райони 2014-2020 г., съфинансирана от Европейския земеделски фонд за развитие на селските райони“. При липса на някой от изискуемите реквизити, Възложителят има право да откаже извършването на плащането до представяне на фактура, съответстваща на изискванията. В този случай, срокът за извършване на плащане към Изпълнителя започва да тече от датата на представяне на фактура, съответстваща на изискванията.
(3.1) Заплащането се извършва в български лева по банков път при условията и сроковете на настоящия договор. 
(3.2) Всички плащания по този договор се извършват в лева  чрез банков превод по следната банкова сметка на ИЗПЪЛНИТЕЛЯ: 

Банка:
[…………………………….]
BIC:
[…………………………….]
IBAN:
[…………………………….]
Титуляр: […………………….……].
(3.3) Изпълнителят е длъжен да уведомява писмено Възложителя за всички последващи промени по ал. 3 в срок от 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

(3.4) Преведените от Възложителя средства, но неусвоени от Изпълнителя, както и натрупаните лихви, глоби и неустойки в изпълнение на настоящият договор подлежат на възстановяване по следната сметка:

За Възложител:
Банка:
„Банка – ДСК“, клон Крумовград 

BIC код - STSABGSF 

IBAN - BG79STSA93003303687912
III. СРОКОВЕ 
Чл. 4. Настоящият договор влиза в сила от датата на неговото подписване.
(4.1) Изпълнителят е длъжен да достави заявените стоки в срок от ................. календарни дни от получаването на възлагателното писмо на Възложителя.
(4.2) Изпълнителят е длъжен да извърши монтаж на заявените стоки в срок от ................. календарни дни, като работата по монтажа ще започне непосредствено след приключване на доставката.
IV. МЯСТО И УСЛОВИЯ НА ДОСТАВКА
Чл. 5. Мястото на доставка е сградата на детска градина „Митко Палаузов”, град Крумовград. 
(5.1) Доставяните стоки следва да бъдат придружавани при всяка доставка с търговски или друг документ, съдържащ изчерпателно изброяване на стоките по асортименти, количеството им, както и другите данни, съобразно приложимите нормативни изисквания за съответния вид стоки, в това число сертификати за качество и декларации за съответствие на вложените материали и гаранционни карти.
  (5.2) Доставката на стоките се извършват след възлагателно писмо от страна на Възложителя. Писмото следва да се предостави в писмена форма по електронен път/факс/електронна поща/на представител на изпълнителя и да съдържа подробно описание на заявените артикули и техните количества. 
(5.3) Всяка доставка се удостоверява с подписване в два екземпляра на двустранен приемо-предавателен протокол от страните или техни упълномощени представители, след проверка за съответствието на доставката с изискванията на настоящия договор и съответствието на стоките с Техническото и Ценовото предложение на Изпълнителя приложение 1 и 2 към договора и Техническата спецификация на Възложителя. 
(5.4) При констатиране на частично или цялостно несъответствие на доставените стоки по този договор, Възложителят има право да откаже да подпише приемо-предавателния протокол, удостоверяващ доставката, както и да откаже изцяло или частично да приеме доставката. В тези случаи, страните подписват констативен протокол, в който се описват констатираните недостатъци, липси и/или несъответствия, дефинирани в алинея (5.5) по-долу („Несъответствия“) и се посочва срокът, в който същите ще бъдат отстранени по реда, посочен в настоящия договор. След отстраняване на несъответствията, страните подписват двустранен приемо-предавателния протокол, удостоверяващ приемането на стоката.


(5.5) Възложителят има право на рекламации пред Изпълнителя за:

(i) несъответствие на доставените стоки със заявеното/договореното количество и/или със заявения/договорен вид;

(ii) несъответствието на доставените стоки с Техническото предложение (Приложение № 1 към настоящия Договор) и с Техническата спецификация на Възложителя;

(iii) несъответствие на доставените стоки с изискванията за безопасност;

(iv) нарушена цялост на опаковката на доставяните стоки.
(5.6) Рекламации за явни несъответствия, на доставката с Техническото предложение (Приложение № 1 към Договора), с Техническата спецификация или с изискванията за безопасността на доставения продукт се отбелязват в констативния протокол по алинея (5.4). Рекламации за скрити несъответствия се правят при откриването им, като Възложителят е длъжен да уведоми писмено Изпълнителя незабавно при констатирането им. В рекламациите се посочва номерът на договора, документа, с който е удостоверено приемането на стоките, точното количество на получените стоки, основанието за рекламация и конкретното искане на Възложителя.
 
(5.7) При несъответствия на доставените стоки с изискванията на договора, констатирани по реда на предходните алинеи:
(i) Изпълнителят заменя несъответстващите стоки с нови, съответно допълва доставката в срок от 2 /два/ дни от подписване на съответния протокол от страните или 
(ii) цената по договора се намалява съответно с цената на несъответстващите стоки, ако не води до съществени изменения на договора;
(iii) Изпълнителят отстранява несъответствието в срок и по ред, посочени в констативния протокол и/или съобразно гаранционните условия.
(5.8) В случаите на несъответствия, посочени в констативния протокол по член (5.4), Възложителят дължи заплащане на цената на съответната доставка, по отношение на която същите са констатирани, само след отстраняването им, по предвидения в договора ред, съответно при установяване, че стоките съответстват на договорените и нормативно установени изисквания и подписването на приемо-предавателния протокол, удостоверяващ приемането на стоката и при другите условия на настоящия договор. 
 
(5.9) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя или упълномощени от тях представители.
Чл. 6. Собствеността и риска от случайно повреждане или погиване на стоките, предмет на доставка, преминават от Изпълнителя върху Възложителя от датата на приемането им, вписана в документа, удостоверяващ приемането на стоката (протокол за доставка, търговски документ или друг съотносим документ). 

V. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 7. Изпълнителят се задължава да доставя Стоките, предмет на настоящия договор, отговарящи на изискванията на договора, както и на условията на Техническото предложение на Изпълнителя и на Техническата спецификация на Възложителя по единични и общи цени, посочени в Ценовото предложение на Изпълнителя и при условията на чл. 2, ал. (2.1). 
(7.1) Изпълнителят е длъжен да изпълни задълженията си по договора и да упражнява всичките си права, с оглед защита интересите на Възложителя. 
(7.2) Изпълнителят се задължава да изпълнява в договорения срок доставките. При невъзможност за доставяне на определените стоки или количества по конкретна доставка, Изпълнителят следва незабавно писмено да уведоми Възложителя за отказа/невъзможността за доставка. При системен отказ на Изпълнителя (повече от 3 пъти в рамките на 1/един/ месец да изпълни доставка, Възложителят има право да прекрати договора, както и право да получи неустойка в размер на сумата по гаранцията за изпълнение на договора, включително да усвои сумата по предоставената гаранция.
(7.3) Изпълнителят е длъжен да извършва транспортирането на стоките за своя сметка. 
(7.4) Изпълнителят е длъжен да приема и урежда по уговорения ред надлежно предявените от Възложителя рекламации по реда на настоящия договор.
(7.5) При точно и навременно изпълнение на задълженията си по настоящия договор, Изпълнителят има право да получи цената по договора, съгласно определения начин на плащане. 
(7.6) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.
(7.7) Изпълнителят има право да иска от Възложителя необходимото съдействие за осъществяване на работата по договора, включително предоставяне на нужната информация и документи за изпълнение на договора.
(7.8) Изпълнителят се задължава да подпише лично или чрез надлежно упълномощени представители приемо-предавателните протоколи и/или констативните протоколи, както и другите документи, съпътстващи доставката и/или предвидени в настоящия договор. При отказ на Изпълнителя или на упълномощено от него лице да подпише протокол, предвиден в този договор, Възложителят изпраща на Изпълнителя констативен протокол, подписан от свой представител, който е обвързващ за Изпълнителя. Констатации относно несъответствието/съответствието на доставените стоки с Техническото предложение (Приложение № 1 към Договора), с Техническата спецификация или с изискванията за безопасността на доставения продукт.
(7.9) Изпълнителят носи отговорност за съответствието на доставените стоки с изискванията на Техническата спецификация и всички останали изисквания по този договор и е длъжен да обезщети всички вреди, нанесени на Възложителя и/или трети лица от несъответстващи стоки.
(7.10) Изпълнителят е длъжен да не разпространява данни и информация, предоставена му от Възложителя, във връзка и по повод изпълнение на задълженията по този договор, както и да запази поверителността на всички поверително предоставени документи, информация или други материали.
(7.11) При реализиране на своите задължения по настоящият договор Изпълнителят е длъжен да спазва изискванията за защита на личните данни в съответствие с чл. 5 от Регламент № 966/2012 и приложимото национално законодателство.
(7.12) Изпълнителят  поема цялата отговорност към трети лица, в това число и отговорност за вреди и наранявания от всякакъв характер, причинени на тези лица по време на изпълнение на проекта или като последица от него. Възложителят  не носи отговорност, произтичаща от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице. 
(7.13) Изпълнителят се задължава да води точна и редовна документация и счетоводни отчети, отразяващи изпълнението на договора, използвайки подходяща електронна система за документация и двустранно счетоводство. Тези системи могат да са неразделна част от текущата счетоводна система на Изпълнителя или допълнение към тази система, така че да бъде осигурена отделна счетоводна аналитичност само за дейностите по договора. Счетоводните отчети и разходите, свързани с изпълнението на настоящия договор, трябва да подлежат на ясно идентифициране и проверка.
(7.14) Изпълнителят се задължава да допуска Възложителят да проверява, посредством проучване на документацията му или проверки на място, изпълнението на настоящия договор, и да провежда пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на договора. 
(7.15) Изпълнителят се задължава да извършва гаранционна поддръжка на доставените стоки в срока посочен в Техническото предложение –Приложение 1 към договора.
VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 8. Възложителят се задължава да заплаща цената на доставените стоки, съгласно условията и по начина, посочен в настоящия договор. 

(8.1) Възложителят се задължава да приеме доставката на стоките, предмет на доставка по реда на член 5, ако отговарят на договорените изисквания. 
(8.2) Възложителят осигурява свои представители, които да приемат доставките в договореното време. 
(8.3) Възложителят има право да иска от Изпълнителя да изпълнява доставката на стоките до посоченото в чл. 5 от договора, място на доставка, в срок и без отклонения от договорените изисквания. 
(8.4) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на договора.
(8.5) Възложителят има право на рекламация на доставените по договора стоки, при условията посочени в настоящия договор.
(8.6) Възложителят има право да изисква от Изпълнителя замяната на несъответстващи с изискванията на договора стоки, или съответно намаляване на цената по реда и в сроковете, определени в този договор.
(8.7) Възложителят има право да откаже приемането на доставката, когато Изпълнителят не спазва изискванията на договора и Техническата спецификация, докато Изпълнителят не изпълни изцяло своите задължения съгласно условията на договора, или да откаже да изплати частично или изцяло договорената цена.

(8.8) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.
(8.9) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта. 
(8.10) Възложителят е длъжен писмено да заяви доставката на стоките, съгласно аления (5.2) от настоящия договор.

VII. ГАРАНЦИЯ ЗА ИЗПЪЛНЕНИЕ
Чл. 9. Изпълнителят гарантира изпълнението на произтичащите от настоящия договор свои задължения с гаранция за изпълнение в размер на 3% (три) от стойността на договора по чл. 2 или сумата от ............... (................); 
(9.1) Изпълнителят представя документи за внесена гаранция за изпълнение на договора към датата на сключването му. 
(9.2) Възложителят освобождава гаранцията за изпълнение на договора в срок от 30 (тридесет) дни, след изтичане на срока на настоящия договор, посочен в чл. 4.
(9.3) Възложителят не дължи лихви върху сумите по предоставените гаранции, независимо от формата, под която са предоставени.
(9.4) Гаранциите не се освобождават от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.
(9.5) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия договор от страна на Изпълнителя и/или при разваляне или прекратяване на настоящия договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, страните изрично се споразумяват, че:
(9.5.1) Възложителят има право да задържи гаранцията в пълен размер при системен (три или повече пъти в рамките на 1 /един/ месец отказ от страна на Изпълнителя за доставка на заявени от Възложителя стоки; и/или при системно (три или повече пъти в рамките на 1 /един/ месец) несъответствие на доставените стоки с договорените изисквания; 
(9.5.2) При неизпълнение на задължения на Изпълнителя за отстраняване на явни и/или скрити несъответствия, установени по предвидения в договора ред, в договорения срок, както и отказ за доставка на заявени стоки, Възложителят има право да задържи от гаранцията за изпълнение суми, на стойност съответно на несъответстващите стоки или на стоките, чиято доставка е отказана.
(9.6) Възложителят има право да задържа от сумите по гаранцията за изпълнение суми, равни на размера на начислените неустойки и обезщетения по настоящия договор, поради неизпълнение на задълженията на Изпълнителя.
(9.7) В случай на задържане от Възложителя на суми от гаранциите, Изпълнителят е длъжен в срок до 7 (седем) дни да допълни съответната гаранция до размера, уговорен в чл. 9, като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в чл. 9.
VIII. НЕУСТОЙКИ
Чл. 10. При забавено изпълнение на задължения по договора от страна на Изпълнителя, същият заплаща на Възложителя неустойка в размер на 0.1% (нула цяло и едно на сто) от стойността на стоките, чиято доставка е забавена, или по отношение на които не са отстранени констатираните несъответствия в договорения срок, за всеки просрочен ден, но не повече от 10% (десет на сто) от цената на стоката, за която се отнася забавата.
(10.1) При забава на Възложителя за изпълнение на задълженията му за плащане по договора, същият заплаща на Изпълнителя неустойка в размер на 0.1% (нула цяло и едно на сто) от дължимата сума за всеки просрочен ден, но не повече от 10% (десет на сто)  от размера на забавеното плащане.
(10.2) При забава на доставка от страна на Изпълнителя, или забава на Изпълнителя да отстрани констатирани несъответствия, продължила повече от 5 дни, Възложителят има право да прекрати настоящия договор, като даде на Изпълнителя минимум двудневен срок за изпълнение. В този случай Възложителят има право на неустойка равна на 10 % (десет на сто) от разликата между прогнозната стойност на договора по алинея 2.1 и цената на извършените доставки в изпълнение на договора.
(10.3) В случай на 3 (три) и повече рекламации в рамките на 1 /един/ месец, чиято основателност е установена по предвидения в договора ред, Възложителят има право да прекрати договора едностранно, както и на неустойка равна на 10 % (десет на сто) от разликата между прогнозната стойност на договора по алинея 2.1 и цената на извършените доставки в изпълнение на договора.
(10.4) При прекратяване на настоящия договор от Възложителя на някое от основанията по алинея (16.1), точки (i) или (ii), Възложителят има право да получи неустойка в размер на сумата по гаранцията за изпълнение на договора, включително да усвои сумите по предоставените гаранции.
(10.5) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение. 
(10.6.) Неустойките се заплащат незабавно, при поискване от Възложителя, по следната банкова сметка: 
Банка:
„Банка – ДСК“, клон Крумовград 

BIC код - STSABGSF 

IBAN - BG79STSA93003303687912
В случай че банковата сметка на Възложителя не е заверена със сумата на неустойката в срок от 5 (пет) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.


(10.7) В случай че Възложителят прекрати или развали настоящия договор без основание или преустанови заявяването на стоки обект на договора за период по-дълъг от 1 /един/ месец без основание, той дължи на Изпълнителя неустойка равна на 10 % (десет на сто) от разликата между прогнозната стойност на договора и цената на извършените до момента на прекратяване доставки.

IX. ПОДИЗПЪЛНИТЕЛИ 
Чл. 11. За извършване на дейностите по договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.
(11.1) Процентното участие на подизпълнителите в цената за изпълнение на договора не може да бъде различно от посоченото в офертата на Изпълнителя.

(11.2) Изпълнителят може да извършва замяна на посочените подизпълнители за изпълнение на договора, както и да включва нови подизпълнители в предвидените в ЗОП случаи и при предвидените в ЗОП условия.
(11.3) Независимо от използването на подизпълнители, отговорността за изпълнение на настоящия договор и на Изпълнителя.
(11.4) Сключването на договор с подизпълнител, който не е обявен в офертата на Изпълнителя и не е включен по време на изпълнение на договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.
Чл. 12. При сключването на договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

(i) приложимите клаузи на договора са задължителни за изпълнение от подизпълнителите;

(ii) действията на подизпълнителите няма да доведат пряко или косвено до неизпълнение на договора;

(iii) при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.
Чл. 13. Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.
(13.1) Разплащанията по ал. (13.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.
(13.2) Към искането по ал. (13.1) Изпълнителят предоставя становище, от което да е видно дали оспорва плащанията или част от тях като недължими.
(13.3) Възложителят има право да откаже плащане по ал. (15), когато искането за плащане е оспорено, до момента на отстраняване на причината за отказа.

X. УСЛОВИЯ ЗА ПРЕКРАТЯВАНЕ НА ДОГОВОРА

Чл. 14. Настоящият договор се прекратява в следните случаи:

(i) по взаимно съгласие на страните, изразено в писмена форма;

(ii) с изтичане на уговорения срок;
(iii) когато са настъпили съществени промени във финансирането на обществената поръчка – предмет на договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
(iv) при настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на договора („непреодолима сила“) продължила повече от 30 /тридесет/ дни;


(14.1) Възложителят може да прекрати едностранно настоящия договор:

(i) при системни (три или повече пъти) в рамките на 1 /един/ месец:
(а) забавяне на доставка на стоки; и/или 
(б) забавяне или отказ за отстраняване на несъответствия на стоки, констатирани по реда на договора; и/или 
(в) отказ за извършване на доставка; и/или 
(г) доставки на стоки с несъответствия с изискванията на договора, констатирани по реда на договора; 
(ii) в случай че Изпълнителят използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор; 
(14.2) Възложителят прекратява договора в случаите по чл. 118, ал. 1 от ЗОП, без да дължи обезщетение на Изпълнителя за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. 
(14.3) Прекратяването влиза в сила след уреждане на финансовите взаимоотношения между страните за извършените от страна на Изпълнителя и одобрени от Възложителя дейности по изпълнение на Договора.
Чл. 15 Настоящият договор може да бъде изменян или допълван от страните при условията на чл. 116 от ЗОП.
XI. НЕПРЕОДОЛИМА СИЛА
Чл. 16. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.
(16.1) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.
(16.2) Докато трае непреодолимата сила, изпълнението на задължението се спира.
(16.3) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

XII. ДОПЪЛНИТЕЛНИРАЗПОРЕДБИ
Чл. 17. За всички неуредени в настоящия договор въпроси се прилага действащото българско законодателство.
Чл. 18. Упълномощени представители на страните, които могат да приемат и правят изявления по изпълнението на настоящия договор са:
ЗА ВЪЗЛОЖИТЕЛЯ:

.........................

Телефон: 

Email: 
ЗА ИЗПЪЛНИТЕЛЯ:

..........................
Телефон: 

Email: 
(18.1) Всички съобщения и уведомления, свързани с изпълнението на този договор, следва да съдържат наименованието и номера на договора, да бъдат в писмена форма за действителност.
(18.2) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.
(18.3) Официална кореспонденция между страните се разменя на посочените в настоящия договор адреси на управление, освен ако страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по ал. (18.4)  се считат за валидно изпратени и получени от другата страна.
(18.4) Всички съобщения и уведомления се изпращат по пощата с препоръчана пратка или по куриер на следните адреси:
ЗА ВЪЗЛОЖИТЕЛЯ:

.........................

Телефон: 

Email: 
ЗА ИЗПЪЛНИТЕЛЯ:

..........................

Телефон: 

Email: 
Писмените уведомления между страните по настоящия договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.
Чл. 19.
Изпълнителят няма право да прехвърля своите права или задължения по настоящия договор на трети лица, освен в случаите предвидени в ЗОП и след изрично уведомяване на Възложителя.
Чл. 20.
 Всички спорове, породени от този договор или отнасящи се до него, ще бъдат разрешавани първо по извънсъдебен ред чрез преговори между двете страни, като в случай на спор, всяка страна може да изпрати на другата на посочените адреси за кореспонденция по-долу покана за преговори с посочване на дата, час и място за провеждането им.
(20.1) В случай на непостигане на договореност по реда на предходната алинея, всички спорове, породени от този договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК. 
Чл. 21. Нищожността на някоя от клаузите по договора или на допълнително уговорени условия не води до нищожност на друга клауза или на договора като цяло.
Чл. 22.Неразделна част от настоящия договор са следните приложения:

1. Приложение № 1 – Техническо предложение на Изпълнителя;
2. Приложение № 2  - Ценово предложение на Изпълнителя.
Настоящият договор се състави в три еднообразни екземпляра, два за Възложителя и един за Изпълнителя.

ДОГОВАРЯЩИ СЕ:
ЗА ВЪЗЛОЖИТЕЛ:                                                                ЗА ИЗПЪЛНИТЕЛ:

ОБЩИНА КРУМОВГРАД                                               ………………………………
СЕБИХАН МЕХМЕД                                                           …………………………..

КМЕТ:                                                                                     …………………….                       
        …………………………………                                               .....................................

                                   
Главен счетоводител                         
 на Община Крумовград:…………………                                                 
                                            / Нури Нури / 

Съгласувал:...............................

Директор на дирекция „ПОП”

          /В. Пехливанова/
------------------------------------------------------ www.eufunds.bg -----------------------------------------------------

Проект  „Оборудване, обзавеждане  и подобряване на прилежащите пространства на двете сгради на детска градина „Митко Палаузов” в УПИ VI – 936 и УПИ VII – 940, кв. 8, по плана на гр. Крумовград”,

финансиран от Програма за развитие на селските райони, съфинансирана от Европейския съюз чрез Европейския земеделски фонд за развитие на селските райони.

